Ilzenes kausa 2024 izcīņa florbolā

NOLIKUMS

Mērķi un uzdevumi

* Veicināt tradicionālā florbola attīstību Latvijā un lauku reģionos, kā arī popularizēt to iedzīvotāju vidū kā veselīgu un aktīvu dzīvesveidu.
* Iesaistīt jaunus spēlētājus florbola apritē.
* Noskaidrot Ilzenes kausa izcīņas florbolā (turpmāk tekstā – kausa izcīņa) labākās florbola komandas un labākos spēlētājus.

Organizatori

Kausa izcīņu organizē Alūksnes sporta centrs, sporta, kultūras, interešu izglītības un mūžizglītības centrs „Dailes” sadarbībā ar biedrību „Ilzenes attīstībai".

Vieta un laiks

Kausa izcīņa notiek 2024.gada 30.martā plkst. 10.00 Alūksnes novada Ilzenes pagasta sporta, kultūras, interešu izglītības un mūžizglītības centra „Dailes” sporta zālē.

Ierašanās no plkst. 9.00.

Vēlama iepriekšēja pieteikšanās dalībai sacensībās līdz 27.03.2024. pa tālr.26394436.

Dalībnieki

* Kausa izcīņā drīkst piedalīties visa vecuma un dzimuma dalībnieki.
* Spēlētāji par savas veselības atbilstību kausa izcīņā atbild paši un ar savu parakstu pieteikumā to apliecina.
* Vienas komandas spēlētājiem kausa izcīņā obligāti jāspēlē vienādas sporta formās (vienas krāsas kreklos).

Finanšu nosacījumi

Kausa izcīņas izdevumus sedz komandu dalības maksas, Alūksnes sporta centrs un biedrība “Ilzenes attīstībai”

Dalības maksa EUR 20,00 (divdesmit eiro) no komandas.

Sacensības un noteikumi

* Kausa izcīņa notiek atbilstoši spēkā esošajiem Starptautiskās Florbola Federācijas (IFF) florbola spēles noteikumiem.
* Komandas izspēlē 1 spēli ar katru no kausa izcīņas komandām., ja pieteikušās 2-5 komandas. Ja 6 un vairāk komandas, izlozē apakšgrupas un apakšgrupu uzvarētāji un 2.vietu ieguvēji izspēlē spēles sacensību uzvarētāja noteikšanai.
* Spēles laiks 2 x 12 minūtes (netīrais laiks, pēdējā minūtē tīrais laiks) ar 2 minūšu pārtraukumiem. Pārtraukums starp spēlēm ir 5 minūtes.
* Spēles laikā uz laukuma no vienas komandas atrodas 4 spēlētāji + vārtsargs. Komandas pieteikumā var būt ne vairāk kā 9 dalībnieki.
* Katrā spēlē tiek noteikta uzvarētājkomanda. Ja spēles pamatlaiks noslēdzas neizšķirti, tad katra komanda izpilda 3 (trīs) pēcspēles soda metienus. Ja pēc pēcspēles soda metieniem uzvarētājs nav noteikts, tiek izpildīti pēcspēles soda metieni līdz pirmajai kļūdai.
* Par uzvaru spēles pamatlaikā komanda saņem - 3 punktus, par uzvaru pēcspēles soda metienos - 2 punktus, par zaudējumu pēcspēles soda metienos - 1 punktu, par zaudējumu spēles pamatlaikā - 0 punktus.
* Vienāda punktu skaita gadījumā spēlēs augstāku vietu ieņēmušo komandu nosaka pēc savstarpējo spēļu rezultātiem.

Tiesneši un protesti

Katra komanda nodrošina vienu tiesnesi.

Uz vienu spēli tiek nozīmēti divi laukuma tiesneši no tām 2 komandām, kuras nespēlē konkrēto spēli.

Protestus var iesniegt tikai rakstiski, iemaksājot EUR 15.00. Pamatota protesta gadījumā nauda tiks atgriezta, nepamatota protesta gadījumā nauda netiks atgriezta.

Uzņemšanas noteikumi

Spēļu bumbiņas, laukuma apmales, ģērbtuves un dušas nodrošina mājinieku komanda. Par ģērbtuvēs atstāto personisko mantu drošību kausa izcīņas organizatori neatbild.

Apbalvošana

* Apbalvošana notiek SKIIM centrā “Dailes’ ~ 20 min. pēc pēdējās spēles..
* Godalgoto vietu ieguvēji saņem kausus un diplomus.

Pasākuma dalībnieks ar savu dalību piekrīt, ka var tikt fotografēts un filmēts, ka viņa attēls var tikt izmantots fotogrāfijās, audiovizuālajos ierakstos plašsaziņas līdzekļos. Visas tiesības uz šādu materiālu un tā izmantošanu pieder Organizatoriem.

Organizatori patur tiesības vajadzības gadījumā veikt nelielas izmaiņas nolikumā.

Sīkāka informācija pa tālr.26394436 (Inese)